27. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 169 της 21/31 Δεκ. 1962 (ΦΕΚ Α΄ 224) Περί παρατάσεως της ισχύος των διατάξεων του άρθρ. 1 του Νόμ. 3686/1957 «περί ατελούς εισαγωγής ενίων ειδών γενικής καταναλώσεως κλπ.». Εκυρώθη ως και η τροποποιητική ταύτης υπ’ αριθ. 41/1963 δια της παρ. 1 άρθρ. 10 Α.Ν. 156/1967 (τόμ. 30 σελ. 226,13), παρατεινομένης της ισχύος αυτών μέχρι 31 Δεκ. 1967 ως προς άπαντα τα εν αυταίς αναφερόμενα είδη, εξαιρέσει του ετοίμου κατειργασμένου θείου, ούτινος η ατελής εισαγωγή κατηργήθη από της ισχύος του Α.Ν. 156/67 (21 Οκτ. 1967). Λαβόν υπ’ όψιν: 1.Εισήγησιν των επί της Γεωργίας και των Οικονομικών Υπουργών. 2.Το γεγονός ότι καθ’ όλα τα προηγούμενα έτη αναστέλλονται αι διατάξεις του Δασμολογίου σχετικώς με την επιβολήν δασμών και φόρων επί των χημικών λιπασμάτων, των γεωργικών φαρμάκων, των σάκκων αυτών, ως και των σπόρων προς σποράν. 3.Την ανάγκην παρατάσεως της ληγούσης την 31.12.62 απαλλαγής των εκ των εξωτερικού εισαγομένων χημικών λιπασμάτων κλπ. προς διατήρησιν χαμηλών τιμών διαθέσεως αυτών εις τους γεωργούς δια την διάδοσιν της χρήσεως αυτών και την αύξησιν της γεωργικής παραγωγής, και 4.Ότι αλλαγή του καθεστώτος δεν θα έχη ουσιαστικήν σημασίαν, εφ’ όσον την διαφοράν των εν λόγω δασμών και φόρων θα επιδοθή το Δημόσιον, αλλά μόνον θα προκαλέση διαχειριστικάς δυσχερείας, αποφασίζει: Α΄.Παρατείνει την ισχύν των διατάξεων του άρθρ. 1 του Νόμ. 3686/1957 «περί ατελούς εισαγωγής ενίων ειδών γενικής καταναλώσεως κλπ.» των αναφερομένων εις την ατελή εισαγωγήν και την απαλλαγήν εκ του Φ.Κ.Ε. των χημικών λιπασμάτων, των γεωργικών φαρμάκων, των σάκκων αυτών, ως και των σπόρων προς σποράν μέχρι 31ης Δεκεμβρίου του έτους 1964. Β΄.Απαλλάσσει των εισαγωγικών δασμών, του Φ.Κ.Ε. και παντός ετέρου φόρου ή τέλους εισπραττομένου κατά την εισαγωγήν υπέρ του Δημοσίου ή τρίτων μέχρι 31ης Δεκ. 1964. Ι.Τα κάτωθι χημικά λιπάσματα ως και τους σάκκους εις ους περιέχονται ταύτα, εφ’ όσον εισάγονται υπό της Αγροτικής Τραπέζης κατόπιν εγκρίσεως του Υπουργείου Γεωργίας και προορίζονται δια γεωργικούς σκοπούς. α)Τα φωσφορικά και υπερφωσφορικά λιπάσματα (απλά, διπλά, τριπλά), της δασμολογικής κλάσεως 31.03Α4. β)Τα σύνθετα λιπάσματα και τα λοιπά τοιαύτα της δασμολογικής κλάσεως 31.05Α2 και 3 και γ)Τα υπό της Αγροτικής Τραπέζης της Ελλάδος εισαχθέντα επί εγγυήσει χημικά λιπάσματα, ήτοι:150 τόννους πυκνού παρασκευάσματος θρεπτικών στοιχείων, των φυτών τύπου 15.30.15 μετά ιχνοστοιχείων και αυξητικών παραγόντων, 10.000 τόννους υπερφωσφορικών λιπασμάτων τύπου 0, 46, 5.0, 8.000 τόννους υπερφωσφορικών λιπασμάτων τύπου 0,46.0, 19.500 τόννους υπερφοσφωρικών λιπασμάτων τύπου 0.19.0, 5.000 τόννους υπερφοσφωρικών λιπασμάτων τύπου 0.45.0 και 12.000 τόννους υπερφωσφορικών λιπασμάτων τύπου 0.45.0 ή 0.46.0 ή 0.46, 5.0 υπό εισαγωγήν. ΙΙ.Τας κάτωθι πρώτας ύλας τας χρησιμοποιουμένας δια την κατασκευήν χημικών λιπασμάτων και γεωργικών φαρμάκων, ήτοι: α)Το θειϊκόν οξύ της δασμολογικής κλάσεως 28.08Α1, β)το θείον της δασμολογικής κλάσεως 25.03Β και τον χαλκόν της δασμολογικής κλάσεως 74.01 Β και Δ, εφ’ όσον εισάγονται υπό ανεγνωρισμένων βιομηχανιών παραγωγής των ανωτέρω προϊόντων. «Γ΄.Απαλλάσσει από της καταβολής του Φόρου Κύκλου Εργασιών τας εκ του εξωτερικού εισαγομένας ή εν τω εσωτερικώ παραγομένας πρώτας ύλας, τας χρησιμοποιουμένας αποκλειστικώς παρ’ ανεγνωρισμένων βιομηχανιών δια την παρασκευήν γεωργικών φαρμάκων των εδαφ. Α΄, Β΄, Γ΄, της δασμολογικής κλάσεως 38.11, προοριζομένων δια την καταπολέμησιν των ασθενειών των φυτών ή την πρόληψιν τούτων. Οι όροι και προϋποθέσεις εισαγωγής ή προμηθείας υπό των βιομηχανιών τούτων των πρώτων υλών καθορισθήσονται δια κοινής αποφάσεως των Υπουργών Οικονομικών και Γεωργίας. Δ΄.Απαλλάσσει από 16 Ιουν. 1959 του Φ.Κ.Ε. τα ακαθάριστα έσοδα των ημεδαπών βιομηχανικών επιχειρήσεων τα προερχόμενα εκ της πωλήσεως θειϊκού οξέος χρησιμοποιουμένου δια την παραγωγήν χημικών λιπασμάτων». Αι εντός « » περιπτώσεις Γ΄ και Δ΄ προσετέθησαν δια της υπ’ αριθ. 41 της 19/22 Φεβρ. 1963 Πράξεως Υπ. Συμβουλίου (ΦΕΚ Α΄ 25). Η παρούσα πράξις κυρωθήσεται νομοθετικώς. 